Source: https://www.slov-lex.sk/static/SK/ZZ/1990/194/19920301.html
Timestamp: 2020-05-27 06:57:27+00:00
Document Index: 16531727

Matched Legal Cases: ['§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 46', '§ 11', '§ 42', '§ 24', '§ 21', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 2', '§ 4', '§ 2', '§ 2', '§ 2', '§ 4', '§ 47', '§ 24', '§ 13', '§ 6', '§ 21', '§ 42', '§ 42']

Časová verzia predpisu účinná od 01.03.1992 do 30.09.1994
Pod lotériou alebo inou podobnou hrou sa rozumie hra, ktorej sa dobrovoľne zúčastňuje každá fyzická osoba, ktorá zaplatí vklad (stávku), ktorého návratnosť sa účastníkovi nezaručuje. O výhre alebo prehre rozhoduje náhoda alebo dopredu neznáma okolnosť alebo udalosť uvedená prevádzkovateľom v dopredu určených herných podmienkach (ďalej len „herný plán“). Nezáleží na tom, či sa hra vykonáva pomocou mechanických, elektronických alebo podobných zariadení.
Okolnosť, ktorá určuje výhru (výsledok žrebovania, športového súťaženia, dostihu, preteku alebo inej budúcej udalosti) nesmie byť nikomu dopredu známa a musí byť takého charakteru, aby nemohla byť ovplyvnená prevádzkovateľom alebo stávkujúcim.
číselné lotérie, pri ktorých sa vopred neurčí ani počet účastníkov, ani výška hernej istiny, ktorou sa rozumie násobok počtu vydaných žrebov a predajnej ceny za jeden žreb. Výhra sa vypočítava podľa počtu výhercov a úhrnnej výšky vkladov (stávok) dopredu určeným podielom, prípadne sa určí násobkom vkladu (stávky) podľa toho, ako z obmedzeného počtu čísel ťahaných pri žrebovaní uhádol účastník podľa herného plánu určený počet ťahaných čísel;
stávková hra vykonávaná pomocou osobitného druhu tiketov s kombináciou 15 čísiel v číselnom rade od jedna do sedemdesiatpäť alebo deväťdesiat, pri ktorej nie je dopredu určený počet účastníkov, ani výška hernej istiny. Žrebovanie sa vykoná verejne pomocou elektronického zariadenia a spočíva v postupnom žrebovaní čísiel od jedna do sedemdesiatpäť alebo deväťdesiat. Výhra sa vypočítava podľa úhrnnej výšky vkladov podľa druhu výhry a v každej hre podľa výsledku žrebovania. Podmienky hry sa podrobne určia v hernom pláne;
stávkové hry vykonávané v kasínach osobitne na to určených, a to aj za pomoci mechanických zariadení (napr. ruleta), pri ktorých nie je dopredu určený počet účastníkov a ani nie je známa výška stavených súm jednej hry. Výhra sa vypočítava z výšky vkladov podľa podmienok určených v hernom pláne. Ministerstvo financií Slovenskej republiky (ďalej len „ministerstvo“) môže v kasínach povoliť aj prevádzkovanie výherných prístrojov v česko-slovenskej alebo v cudzej mene.
pri peňažných, číselných a okamžitých lotériách a stávkových hrách výlučne peniaze, ak ministerstvo výnimočne nepovolí aj výhry v iných hnuteľných veciach;
pri vecných lotériách a tombolách hnuteľné alebo nehnuteľné veci s vylúčením peňazí, vkladných knižiek a cenných papierov. Pri vecných lotériách môže orgán, ktorý povolenie vydáva, určiť, aby sa najnižšie výhry vyplácali v peniazoch; nesmú byť však vyššie ako 200 Kčs.
Žrebové lotérie peňažné, číselné lotérie a stávkové hry podľa § 2 písm. f) môže prevádzkovať len organizácia osobitne na tento účel zriadená ministerstvom na základe výberového konania. Stávky na dostihy uskutočňované na území Slovenskej republiky môže prevádzkovať organizácia určená ministerstvom po dohode s Ministerstvom poľnohospodárstva a výživy Slovenskej republiky na základe výberového konania.
Lotérie a stávkové hry podľa § 2 písm. d), g), h) a i) môžu prevádzkovať len organizácie určené ministerstvom na základe výberového konania.
Lotérie a iné podobné hry sa môžu prevádzkovať len na základe povolenia vydaného príslušným orgánom. Povolenie nemožno vydať fyzickej osobe, vrátane fyzickej osoby - podnikateľa,1) zahraničnej právnickej osobe, ani právnickej osobe so zahraničnou majetkovou účasťou. Ministerstvo môže povoliť výnimku právnickej osobe so zahraničnou majetkovou účastou, ktorej česko-slovenským účastníkom je právnická osoba, pri lotériách a iných podobných hrách podľa § 2 písm. c) a i), pričom majetková účasť česko-slovenského účastníka nesmie byť menšia ako 50 % počas celej doby platnosti povolenia.
Povolenie sa môže vydať len vtedy, ak prevádzkovanie lotérií a iných podobných hier je v súlade so zákonmi a inými všeobecne záväznými právnymi predpismi, je v súlade so záujmom obce, je zaručené jeho riadne prevádzkovanie a hry majú sociálny, osvetový alebo inak verejne prospešný cieľ, na ktorý bude použitý:
výťažok aspoň vo výške 90 % pri lotériách, tombolách alebo stávkových hrách uvedených v § 2 písm. a) až d) a písm. f),
výťažok aspoň vo výške 25 % pri hrách uvedených v § 2 písm. e),
výťažok aspoň vo výške 20 % pri hrách uvedených v § 2 písm. g),
výťažok aspoň vo výške 50 % pri hrách uvedených v § 2 písm. h),
výťažok aspoň vo výške 40 % pri hrách uvedených v § 2 písm. i), ak je prevádzkovateľom právnická osoba bez zahraničnej majetkovej účasti alebo so zahraničnou majetkovou účasťou, ak vklad zahraničného účastníka nie je vyšší ako 30 % základného kapitálu,
výťažok aspoň vo výške 55 % pri hrách uvedených v § 2 písm. i), ak je prevádzkovateľom právnická osoba so zahraničnou majetkovou účasťou, ak vklad zahraničného účastníka je vyšší ako 30 % základného kapitálu.
Výťažkom sa rozumejú príjmy z lotérie alebo iných podobných hier znížené o výhry, o zaplatený správny poplatok, o vlastné náklady usporiadateľa na prevádzkovanie lotérie alebo iných podobných hier a pri hrách uvedených v § 2 písm. g) až i) znížené aj o zaplatené odvody a dane podľa osobitných predpisov.2)
Za vydanie povolenia na vykonávanie lotérie alebo inej podobnej hry sa platí správny poplatok podľa osobitných predpisov.3)
Nedovoľuje sa prevádzkovanie cudzozemských lotérií vrátane predaja cudzozemských žrebov, účasť na stávkach v zahraničí, pri ktorých sú stávky platené do zahraničia a zbierka stávok pre stávkové hry prevádzkované v zahraničí alebo sprostredkovanie stávok na stávkové hry prevádzkované v zahraničí. Ministerstvo môže povoliť výnimku zo závažných dôvodov.
Povoľovanie lotérií a tombol
Nemožno povoľovať lotérie a tomboly s nižším predpokladaným výťažkom, ako je 10 % hernej istiny.
Najnižšia výhra pri lotériách a tombolách podľa § 2 písm. a), b) a d) musí byť aspoň vo výške dvojnásobku ceny žrebu.
Nemožno povoliť lotériu alebo tombolu, ktorej cieľom je krytie:
výdavkov prevádzkovateľa lotérie alebo tomboly, ktoré majú byť podľa svojej povahy kryté z jeho príjmov,
výdavkov na usporiadanie zábav, slávností a podobných akcií, na ktoré sa nevyberá vstupné,
nákladov akejkoľvek akcie, ak je z predbežných rozpočtov zrejmá nehospodárnosť pri usporiadaní lotérie alebo tomboly, ako aj pri plánovanom použití jej výťažku.
Úhrnná cena výher lotérií a tombol nesmie byť nižšia ako 30 % a vyššia ako 60 % hernej istiny. Ministerstvo môže v odôvodnených prípadoch predovšetkým s cieľom zvýšenia záujmu o niektoré typy lotérií zvýšiť úhrnnú cenu výher lotérií až na 70 % hernej istiny.
Pri tombolách usporiadaných pri slávnostiach a zábavách, pri ktorých sú výhry dotované prevažne z vecných darov členov usporiadajúcej organizácie, rozhodne o podmienkach vykonania tomboly príslušná obec podľa vlastného uváženia a miestnych pomerov.
Rozhodnutie o povolení lotérie obsahuje okrem náležitostí rozhodnutia ustanovených správnym poriadkom4) najmä:
cieľ, na ktorý bola lotéria povolená,
počet vydaných žrebov, ich cenu a celkovú výšku hernej istiny,
počet a celkovú cenu výher,
miesto a deň žrebovania,
lehoty na predloženie vyúčtovania lotérie a výťažku akcie, pre zabezpečenie ktorej bola lotéria povolená,
označenie orgánu, ktorý podľa § 46 vykonáva štátny dozor (ďalej len „orgán štátneho dozoru“),
schválenie herného plánu s prípadnými úpravami a doplnkami,
lehotu a miesto prevzatia výher.
V úradoch, štátnych podnikoch a organizáciách a v priestoroch alebo zariadeniach ozbrojených zborov sa môžu žreby predávať len so súhlasom vedúceho úradu, riaditeľa podniku alebo veliteľa ozbrojeného zboru.
Pri pouličnom predaji žrebov musí mať predavač okrem preukazu totožnosti aj preukaz alebo iný doklad vystavaný organizáciou, ktorá prevádzkuje lotérie. Tieto doklady je povinný predložiť na požiadanie orgánu štátneho dozoru.
Pri lotériách a tombolách s hernou istinou nad 50 000 Kčs môžu byť žrebované len žreby vytlačené štátnou tlačiarňou cenín. Výnimky môže povoliť ministerstvo, ak prevádzkovateľ lotérie zabezpečí, aby tlač žrebov bola chránená pred zneužitím.
Pri tombolách a vecných lotériách s hernou istinou do 50 000 Kčs môžu byť žrebované žreby alebo inak pomenované žrebovateľné papiere, ak sú číslované a označené odtlačkom pečiatky prevádzkujúcej organizácie a na ich použitie dal súhlas orgán oprávnený na povolenie lotérie alebo tomboly.
Text žrebov podlieha schváleniu orgánu štátneho dozoru. Používanie štátnych symbolov na žreboch nie je dovolené.
Text žrebov pri hernej istine nad 50 000 Kčs musí obsahovať:
názov a sídlo usporiadateľa,
počet vydaných žrebov a ich cenu alebo údaj, ktorým je určená celková výška hernej istiny,
počet a cenu výher, prípadne spôsob určenia počtu výher,
spôsob, miesto a dátum žrebovania, prípadne určenie okolnosti, ktorá rozhoduje o výhre,
číslo a dátum povoľovacieho rozhodnutia,
označenie miesta a spôsobu oznámenia výhry,
lehotu, do ktorej sa výhry musia vyzdvihnúť.
poradové číslo žrebu a číslo série.
Pred vydaním žrebov do predaja je potrebné za prítomnosti orgánu štátneho dozoru aspoň náhodne preskúmať ich počet a správne číslovanie a vyhotoviť o tom zápis.
s hernou istinou presahujúcou 50 000 Kčs sa musí vykonať za účasti notára, ktorý osvedčuje priebeh žrebovania, a za účasti orgánu štátneho dozoru,
s hernou istinou do 50 000 Kčs sa musí vykonať za účasti orgánu štátneho dozoru, ktorý osvedčuje priebeh žrebovania podľa § 11 ods. 6. Účasť orgánu štátneho dozoru nie je nutná pri tombole s hernou istinou do 20 000 Kčs.
Lotériová komisia je povinná zabezpečiť vydanie výhernej listiny tlačou a upovedomiť o tom verejnosť. Lotériový zástupca upovedomí verejnosť po žrebovaní o vyhrávajúcich žreboch a pri usporiadaní tomboly s hernou istinou nad 20 000 Kčs zabezpečí po žrebovaní uverejnenie písomného zoznamu vyhrávajúcich čísel.
Lehota na uplatnenie nároku na výhru pri lotérii nesmie byť kratšia ako 30 dní odo dňa nasledujúceho po žrebovaní.
Vyradenie predaných vyhrávajúcich i nepredaných žrebov sa môže vykonať len za prítomnosti orgánu štátneho dozoru najneskôr po uplynutí jedného roka od prvého dňa kalendárneho mesiaca nasledujúceho po dni, v ktorom bolo odovzdané vyúčtovanie lotérie podľa § 42e.
Prevádzkovať stávkové hry pomocou výherného prístroja môžu česko-slovenské právnické osoby, ktoré majú prístroj vo vlastníctve alebo užívaní na základe zmluvy, a to i od zahraničných subjektov.
Zmluva so subjektom podľa odseku 1 sa môže uzavrieť iba s podmienkou, že jeho podiel nebude vyšší ako 40 % príjmov z hry znížený o výhry a ak sa zaviaže bezplatne dodať náhradné diely a súčiastky na prevádzku výherných prístrojov.
Povolenie na prevádzkovanie výherných prístrojov vydáva na žiadosť:
obec vo svojom územnom obvode,
minsterstvo, ak sa prístroj prevádzkuje v cudzej mene alebo aj v česko-slovenskej mene v rámci prevádzky kasína.
Za vydanie povolenia na prevádzku výherných prístrojov platí prevádzkovateľ za každý výhený prístroj správny poplatok.3)
Po zaplatení správneho poplatku vydá orgán, ktorý prevádzku výherného prístroja povolil, prevádzkovateľovi identifikačnú kartu, ktorou prevádzkovateľ označí každý výherný prístroj na viditeľnom mieste tak, aby sa karta nemohla pri prevádzkovaní prístroja poškodiť. Identifikačná karta obsahuje tieto údaje:
označenie povoľujúceho orgánu,
názov: „Identifikačná karta“,
číslo a dátum vydania povolenia,
typ a výrobné číslo prístroja,
odtlačok pečiatky a podpis povoľujúceho orgánu,
Rozhodnutie o povolení prevádzkovania výherného prístroja obsahuje okrem náležitostí rozhodnutia ustanovených správnym poriadkom4) najmä:
herný plán a herný poriadok schválený skúšobňou poverenou ministerstvom,
schválenie stáleho umiestnenia výherného prístroja,
určenie spôsobu a podmienok manipulácie s výherným prístrojom, najmä pri výbere peňazí a vykonávaných opravách. Peniaze sa môžu vyberať len za prítomnosti orgánu štátneho dozoru. Mechanické počítadlo musí byť zabezpečené plombou šátneho dozoru,
určenie výšky a účelu použitia výťažku,
výrobné číslo výherného prístroja a výška vyrubeného správneho poplatku.
Najvyššia stavená suma na jednu hru predstavuje 2,- Kčs a najvyššia výhra z jednej hry predstavuje 300 Kčs a pravdepodobnosť výhry nemôže byť nižšia ako 60 %. Ak sa výherný prístroj prevádzkuje v rámci kasína alebo v cudzej mene, určí ministerstvo v povolení najvyššiu stavenú sumu na jednu hru, najvyššiu výhru z jednej hry a pravdepodobnosť výhry.
Povolenie na prevádzkovanie výherného prístroja možno vydať za predpokladu, že prevádzkovateľ preukáže:
že od dátumu výroby výherného prístroja, ktorý musí preukázať prevádzkovateľ, neuplynulo viac ako päť rokov,
osvedčením poverenej skúšobne, že je výherný prístroj schopný prevádzky,
zabezpečenie odborného servisu,
že do výherného prístroja je zabudovaný systém najmenej dvojitej kontroly vložených a vyplácaných mincí.
Za výherný prístroj podľa tohto zákona sa považuje zariadenie, ktoré:
umožňuje vydať po skončení každej hry výhry v minciach sám,
sa môže používať len pri zabezpečení priameho vhadzovania mincí; mechanické nastavovanie vkladu bez vhodenia mince nie je dovolené,
môže pracovať len so zapnutým počítadlom mincí,
má orgánom štátneho dozoru plombou zamedzený prístup k zásobníku mincí,
má čas medzi momentom spustenia hry a záverečným výsledkom jednej hry najmenej tri sekundy.
Vklad je finančná hodnota, ktorú musí hráč vložiť do výherného prístroja na odohratie jednej hry. Vklad nesmie byť vyšší ako 2 Kčs.
Za jednu hru sa považuje postup, pri ktorom sa po vložení vkladu a jednom spustení uvedie výherný prístroj do pracovného režimu. V jeho priebehu nie je dovolené uskutočniť ďalšie vklady. Ukončením každej hry musí mať hráč možnosť vybratia celej výhry. Každá jedna hra musí poskytnúť hráčovi možnosť výhry.
Výhra je výsledok jednej hry. Celkové finančné vyjadrenie výhry nesmie na jednu hru presiahnuť hodnotu 300 Kčs.
Výherný pomer na účely tohto zákona je pomer peňažnej hodnoty vyhraných hier k peňažnej hodnote skutočne odohraných hier vyjadrený v percentách. Rozumie sa tým percentuálna pravdepodobnosť návratnosti vložených vkladov.
Výherný pomer kontroluje poverená skúšobňa počas prevádzkovej doby päť hodín alebo päť tisíc hier s tým, že priemerný celkove vyplatený podiel výhier nesmie byť menší ako 60 % a väčší ako 110 % celkovej hodnoty vložených vkladov.
Povoľovanie stávok
Ministerstvo v povolení podrobne určí podmienky prevádzkovania kurzových stávok, schváli herný plán, manipulačnú prirážku, návštevný poriadok, organizačný poriadok, určí predmet a druh stávok a schváli počet a umiestnenie stávkových kancelárií.
V žiadosti o povolenie prevádzkovateľ menovite uvedie vedúcich stávkových kancelárií a všetky ďalšie osoby oprávnené prijímať stávky, ako aj údaje potrebné na vydanie oprávnenia podľa § 24. Akúkoľvek zmenu je prevádzkovateľ povinný oznámiť orgánu štátneho dozoru do troch dní odo dňa, kedy nastala.
Osobám, ktoré sú poverené prijímať stávky, vydá orgán štátneho dozoru oprávnenie na prijímanie stávok (ďalej len „oprávnenie“), bez ktorého nesmie nikto nijaké stávky prijímať. Oprávnenie musí obsahovať meno, rodné číslo, fotografiu osoby oprávnenej prijímať stávky, číslo oprávnenia, označenie prevádzkovateľa, dátum vydania, odtlačok pečiatky a podpis orgánu štátneho dozoru.
Oprávnenie vydané povereným osobám sa musí vrátiť aj vtedy, ak sa skončí ich pracovný pomer alebo iný vzťah, na základe ktorého vykonávali činnosť, alebo tak rozhodne orgán štátneho dozoru, ak tieto osoby nespĺňajú požiadavky uvedené v § 21 ods. 2 alebo ak konali v rozpore s ustanoveniami tohto zákona, povolením na prevádzkovanie kurzových stávok alebo herným plánom.
Prevádzkovateľ nesmie prijímať stávky na preteky, na ktorých sa zúčastňuje zviera, ak je jeho vlastníkom alebo spoluvlastníkom. To platí aj v prípade, že vlastníkom alebo spoluvlastníkom je osoba oprávnená prijímať stávky alebo osoba v pracovnom, členskom či obdobnom pomere k prevádzkovateľovi alebo manžel takejto osoby.
Na úhrady záväzkov v česko-slovenských korunách v Českej a Slovenskej Federatívnej Republike vzniknutých v súvislosti s prevádzkou hier v kasíne za cudzie meny možno použiť len česko-slovenské koruny zakúpené z príslušného devízového účtu vedeného na hospodárske operácie kasína.
V kasíne používané hracie žetóny schvaľuje ministerstvo podľa vzorov hracích žetónov predložených prevádzkovateľom kasína v jednom vyhotovení. Jedno vyhotovenie hracích žetónov predloží prevádzkovateľ po vydaní povolenia orgánu štátneho dozoru na kontrolné účely.
Používanie hracích žetónov na úhradu akýchkoľvek záväzkov, ktoré nevznikli z hry, je neprípustné.
Osobám zamestnaným v kasíne sa zakazuje zúčastniť sa na stávkových hrách v kasíne, kde sú zamestnané.
Prevádzkovateľ je povinný viesť operatívnu evidenciu o obslužnom pre zamestnancov. Obslužné nie je súčasťou tržieb kasína. Z rozdelenia obslužného sú vylúčení členovia predstavenstva prevádzkovateľa, vedúci pracovníci, ako aj personál pomocných prevádzok.
Ministerstvo môže založiť osobitné organizácie na prevádzkovanie lotérií a iných podobných hier alebo takouto činnosťou poveriť organizáciu vo svojej pôsobnosti. Lotérie prevádzkované týmito organizáciami sú štátnymi lotériami.
Organizácia ustanovená ako prevádzkovateľ podľa odseku 1 môže v Slovenskej republike prevádzkovať jednotlivé štátne lotérie a iné podobné hry len na základe povolenia ministerstva, ktoré je vydané v súlade s týmto zákonom. Organizácia si nechá 10 % z výťažku všetkých prevádzkovaných lotérií alebo hier. Zvyšnú časť výťažku odvedie do štátneho rozpočtu Slovenskej republiky.
Povolenie podľa odseku 1 môže ministerstvo, po predchádzajúcom súhlase Ministerstva financií, cien a miezd Českej republiky, vydať na prevádzkovanie lotérií a iných podobných hier na celom území Českej a Slovenskej Federatívnej Republiky. V takomto prípade výťažok štátnej lotérie a inej podobnej hry pripadajúci na vklady na území Českej republiky odvedie prevádzkovateľ do štátneho rozpočtu Českej republiky po odpočte 10 % výťažku, ktorý si ponechá.
Na povoľovanie a prevádzkovanie stávkových hier podľa § 2 písm. c), f) a g) platia primerane príslušné ustanovenia prvej až piatej časti tohto zákona.
Herný plán lotérie a iných podobných hier podrobne určuje podmienky hry, najmä určenie pravdepodobnosti výhry, podmienky dozoru, spôsobu kontroly, využitie vyťažku, výšku vkladu (cenu žrebu), výšku hernej istiny, počet a výšku výher a ich jednotlivú i predpokladanú úhrnnú cenu, spôsob žrebovania alebo zabezpečenie okolnosti, ktorá určuje výhru, ako aj spôsob uverejňovania výher.
Prevádzkovanie lotérií a iných podobných hier možno povoliť organizácii so sídlom v Slovenskej republike. Ministerstvo môže povoliť prevádzkovanie lotérií na území Slovenskej republiky aj prevádzkovateľovi so sídlom v Českej republike, pokiaľ sa budú lotérie prevádzkovať na celom území Českej a Slovenskej Federatívnej Republiky. Rozdelenie výťažku z lotérie dohodne ministerstvo v Ministerstvom financií Českej republiky a uvedie v povolení.
Obec vo svojom územnom obvode môže povoliť tomboly s hernou istinou do 80 000 Kčs, vecné lotérie s hernou istinou do 200 000 Kčs a prevádzkovanie výherných prístrojov na česko-slovenskú menu.
Ministerstvo môže povoliť prevádzkovanie lotérií a iných podobných hier podľa tohto zákona obci, ako aj prevádzkovanie hier podĺa § 2 písm. a) až i) s výnimkou hier uvedených v odseku 2.
Prevádzkovanie lotérií a stávkových hier podľa § 2 písm. c), f), g), h) a i) možno povoliť najdlhšie na dobu 5 rokov, podľa § 2 písm. d) najdlhšie na dobu predaja žrebov na jeden rok a podľa § 2 písm. e) najdlhšie na jeden kalendárny rok.
Práva a povinnosti na prevádzkovanie lotérií a iných podobných hier vyplývajúce z platného povolenia nemožno previesť na inú právnickú alebo fyzickú osobu bez súhlasu povoľovacieho orgánu.
Prevádzkovanie lotérií a stávkových hier možno povoliť organizácii za predpokladu, že preukáže splnenie podmienok na riadne prevádzkovanie týchto hier, najmä, že má vyčlenený majetok pre túto činnosť vo výške aspoň 1 000 000 Kčs pri začiatku prevádzkovania stávkových hier podľa § 2 písm. e), 300 000 Kčs na jednu prevádzkáreň pri stávkových hrách podľa § 2 písm. g), 2 500 000 Kčs pri prevádzkovaní stávkových hier podľa § 2 písm. h) a 15 000 000 Kčs na jedno kasíno pri prevádzkovaní stávkových hier podľa § 2 písm. i) a že poskytne zebezpečenie na pohľadávky štátu a výplatu výhier účastníkom.
Na zabezpečenie podľa odseku 6 určí ministerstvo v povolení konkrétnu sumu (ďalej len „istota“), najmenej vo výške 500 000 Kčs prevádzkovateľovi stávkových hier pomocou výherných prístrojov podľa § 2 písm. e), 300 000 Kčs na jednu prevádzkáreň pri stávkových hrách podľa § 2 písm. g), 1 000 000 Kčs pri prevádzkovaní stávkových hier podľa § 2 písm. h) a 1 500 000 Kčs na jedno kasíno pri prevádzkovaní stávkových hier podľa § 2 písm. i).
Istotu uloží prevádzkovateľ na osobitný účet v peňažnom ústave. Prevádzkovateľ s ňou môže disponovať len so súhlasom povoľujúceho orgánu. Pri použití istoty sa prednostne uhradia pohľadávky štátu. Ak istota nestačí na výplaty výhier účastníkom, uhradia sa tieto pohľadávky pomerne podľa ich výšky.
Istota sa uvoľní len vtedy, ak uplynula lehota, na ktorú sa povolenie vydalo alebo sa zrušilo alebo sa skončila činnosť, za podmienky, že verejnosti sa oznámil úmysel istotu vrátiť a nikto z účastníkov sa do 30 dní po oznámení neprihlásil so svojimi nárokmi.
V povoleniach na prevádzkovanie výherných prístrojov povoľujúci orgán určí istotu vo výške 30 000 Kčs za jeden výherný prístroj.
Ministerstvo môže ustanoviť jedného člena správnej a dozornej rady organizácie, ktorá prevádzkuje lotérie a iné podobné hry podľa § 2 písm. c), g), h) a i).
Organizácia je povinná pred vydaním povolenia na prevádzkovanie stávkových hier podľa § 2 písm. e), g), h) a i) doručiť ministerstvu súhlas na začatie prevádzky od obce.
Lotérie a iné podobné hry je povolené vykonávat len v stálych prevádzkových priestoroch, s výnimkou lotérií a tombol podľa § 2 písm. a), b) a d).
Zamestnanci prevádzkovateľa lotérií a iných podobných hier musia byť bezúhonní a odborne spôsobilí. Pracovníci vo funkciách riaditeľ, vedúci ekonóm, vedúci kasína musia mať česko-slovenskú štátnu príslušnosť.
Lotérie a iné podobné hry je zakázané prevádzkovať:
na Veľký piatok, 24. decembra a v deň prvého vianočného sviatku,
v deň volieb do zastupiteľských zborov,
v deň štátneho sviatku,
mimo herných hodín určených v povolení alebo návštevnom poriadku.
Výherné prístroje s výnimkou osobitne zriadených herní so stálym dozorom je zakázané prevádzkovať v okruhu do 200 metrov od školy, ubytovne mládeže a iného podobného zariadenia.
Prevádzkovateľ a osoby, ktoré sú k nemu v pracovnom pomere alebo v pomere obdobnom pracovnému pomeru, zmluvní partneri, zástupcovia orgánu štátneho dozoru, ministerstva alebo iného správneho orgánu sú povinní zachovávať mlčanlivosť o účastníkoch stávok (hráčoch) a ich účasti na hre (ich zisku či strate). Porušenie tejto povinnosti sa trestá pokutou vo výške 100 000 Kčs.
priestupkového a daňového konania a konania pred súdom,
keď účastník hry zbaví osoby uvedené v odseku 10 povinnosti zachovávať mlčalivosť.
Určenie a použitie výťažku lotérie a inej podobnej hry
Povoľujúci orgán môže každoročne určiť výšku a účel výťažku pri stávkových hrách podľa § 2 písm. c), f) až i). Pri stávkových hrách podľa § 2 písm. a), b), d) a e) určí výšku a účel výťažku povoľujúci orgán vo vydanom povolení.
Výťažok lotérie a inej podobnej hry možno použiť iba na účel, ktorý je uvedený v povolení. Za sociálny, osvetový alebo inak verejne prospešný účel sa považuje použitie výťažku na činnosti alebo akcie, z ktorých nemožno ani v budúcom období dosahovať zisk.
Pri stávkových hrách podľa § 2 písm. g), h) a i) minimálne 30 % výťažku podľa § 4 ods. 4 písm. c) až f) určeného na verejnoprospešný účel v povolení, poukáže prevádzkovateľ v prospech obce, v sídle ktorej sa výťažok dosiahol.
Ak pôvodný účel výťažku nemožno splniť v dôsledku nepredvídaných udalostí alebo povolenie na usporiadanie lotérie a inej podobnej hry bolo zrušené alebo nebolo vydané povolenie, odvedie prevádzkovateľ výťažok do štátneho rozpočtu Slovenskej republiky.
O použití prípadného nespotrebovaného výťažku lotérie alebo inej podobnej hry rozhodne orgán, ktorý túto hru povolil.
Na úhradu výdavkov spojených s výkonom štátneho dozoru nad dodržiavaním tohto zákona odvádza prevádzkovateľ lotérie alebo inej podobnej hry 2 % z výhier dosiahnutých prevádzkovateľom. Prevádzkovateľ odvádza preddavky na tieto výdavky vo výške a v termíne určenom v povolení na účet určený orgánom štátneho dozoru alebo obcou. Ročné vyúčtovanie za predchádzajúci rok sa vykoná do 15. januára bežného roka.
Vyúčtovanie lotérií a iných podobných hier
Lotériová komisia alebo lotériový zástupca sú povinní do dvoch mesiacov po uplynutí lehoty na vyzdvihnutie výhier predložiť vyúčtovanie prevádzky lotérií a tombol podľa § 2 písm. a), b) a d) orgánu štátneho dozoru a v odpise orgánu, ktorý povolenie vydal. Do príjmu lotérie patria aj výhry pripadajúce na nepredané žreby a výhry, ktoré neboli vyzdvihnuté v určenej lehote. Do príjmu tomboly patria aj výhry, ktoré neboli vyzdvihnuté v určenej lehote.
Prevádzkovateľ je povinný do dvoch mesiacov po uplynutí doby, na ktorú bolo vydané povolenie, podať vyúčtovanie z prevádzkovania stávkových hier podľa § 2 písm. e) osobitne za jednotlivé výherné prístroje a predložiť ho orgánu štátneho dozoru a v odpise povoľujúcemu orgánu.
Prevádzkovateľ je povinný každoročne po uplynutí kalendárneho roku do 15. februára predložiť vyúčtovanie z prevádzkovania lotérií a stávkových hier podľa § 2 písm. c), f) až i) za predchádzajúci kalendárny rok orgánu štátneho dozoru a v odpise ministerstvu. V prípade ukončenia prevádzkovania hry v priebehu roku je prevádzkovateľ povinný odovzdať vyúčtovanie do dvoch mesiacov po ukončení prevádzky. Z vyúčtovania musí byť zrejmý výťažok dosiahnutý prevádzkovateľom za hodnotené obdobie. Prevádzkovateľ vypočíta časť výťažku určenú v povolení podľa § 4 ods. 4 na sociálne, osvetové alebo iné verejnoprospešné účely. Správnosť odvodu a použitia výťažku preveruje orgán štátneho dozoru.
Orgán, ktorý lotériu alebo inú podobnú hru povolil, môže povolenie zrušiť, prípadne dočasne zastaviť prevádzkovanie, ak nie je splnená niektorá z podmienok uložených v povolení alebo sa nedodržujú predpisy o prevádzkovaní lotérií a iných podobných hier. Pri dočasnom zastavení prevádzkovania môže orgán štátneho dozoru uzatvoriť prevádzkareň stávkovej hry a zapečatiť miestnosti alebo jednotlivé výherné prístroje.
Na prepočet cudzej meny na česko-slovenské koruny sa používa kurzový lístok Štátnej banky česko-slovenskej platný počas hospodárskej (pokladničnej) operácie.
Pokutu do výšky:
300 000 Kčs uloží orgán štátneho dozoru právnickej osobe, ktorá prevádzkuje lotériu alebo inú podobnú hru s povolením, ale v rozpore s týmto zákonom, herným plánom alebo s podmienkami, ktoré sa jej uložili v povolení. Prevádzka výherných prístrojov sa posudzuje za každý prístroj samostane,
500 000 Kčs uloží orgán štátneho dozoru právnickej alebo fyzickej osobe, ktorá prevádzkuje lotériu alebo inú podobnú hru bez povolenia, na vydanie ktorého je oprávnená obec. Prevádzka výherných prístrojov sa posudzuje za každý prístroj samostatne,
3 000 000 Kčs uloží orgán štátneho dozoru právnickej alebo fyzickej osobe, ktorá prevádzkuje lotériu alebo inú podobnú hru bez povolenia, na vydanie ktorého je oprávnené ministerstvo,
20 000 Kčs uloži orgán štátneho dozoru prevádzkovateľovi, ktorý porušil povinnosti uvedené v § 47 ods. 2,
5 000 Kčs uloží orgán štátneho dozoru tomu, kto stratí oprávnenie vydané podľa § 24. Pri nesplnení povinnosti oznámiť včas stratu sa pokuta určí v maximálnej výške,
20 000 Kčs uloží orgán štátneho dozoru fyzickej osobe, ktorá je k prevádzkovateľovi v pracovnom, členskom alebo obdobnom pomere, a účastníkovi kurzových stávok a stávkových hier v kasíne, ak konali v rozpore s týmto zákonom, povolením na prevádzku alebo v rozpore s herným plánom.
Pokutu možno uložiť do jedného roku odo dňa, kedy sa orgán oprávnený na uloženie pokuty o porušení povinnosti alebo strate oprávnenia dozvedel, najneskoršie však do troch rokov odo dňa, kedy k porušeniu povinnosti alebo strate oprávnenia došlo.
Pokuta je splatná do jedného mesiaca odo dňa, kedy rozhodnutie o jej uložení nadobudlo právoplatnosť.
Pokuta uložená prevádzkovateľovi, ktorému povolenie vydala obec, alebo za prevádzkovanie lotérie a inej podobnej hry bez povolenia je príjmom rozpočtu obce. V ostatných prípadoch je pokuta príjmom štátneho rozpočtu Slovenskej republiky.
Ministerstvo môže upraviť vykonávacím predpisom podrobnosti k druhej až piatej časti zákona.
§ 13 zákona č. 105/1990 Zb. o súkromnom podnikaní občanov.
Zákon č. 156/1989 Zb. o odvodoch do štátneho rozpočtu.Zákon č. 157/1989 Zb. o dôchodkovej dani v znení neskorších predpisov.Zákon č. 172/1988 Zb. o poľnohospodárskej dani v znení zákona č. 157/1989 Zb.
Vyhláška Federálneho ministerstva financií, Ministerstva financií, cien a miezd Českej socialistickej republiky, Ministerstva financií, cien a miezd Slovenskej socialistickej republiky č. 231/1988 Zb. o správnych poplatkoch v znení neskorších predpisov.
§ 6 Povoľovanie lotérií a tombol
§ 21 Povoľovanie stávok
§ 42c Určenie a použitie výťažku lotérie a inej podobnej hry
§ 42e Vyúčtovanie lotérií a iných podobných hier
Dátum účinnosti od: 01.03.1992